CELEX: C2005/006/07
Language: lt
Date: 2005-01-08 00:00:00
Title: 2004 m. lapkričio 11 d. Teisingumo Teismo sprendimas (pirmoji kolegija), Byloje C-216/02 (dėl Verwaltungsgerichtshof prašymo priimti prejudicinį sprendimą): Österreichischer Zuchtverband für Ponys, Kleinpferde und Spezialrassen prieš Burgenländische Landesregierung (Laisvas prekių judėjimas — Prekyba arklinių šeimos gyvūnais Bendrijoje — Organizacijų ir asociacijų, tvarkančių arba užvedančių registruojamų arklinių šeimos gyvūnų kilmės knygas, patvirtinimo arba pripažinimo procedūra — Sprendimo 92/353/EEB 2 straipsnio 2 dalis)

8.1.2005   
            
            
               LT
            
            
               Europos Sąjungos oficialusis leidinys
            
            
               C 6/5
            
         
      TEISINGUMO TEISMO SPRENDIMAS
   
   (pirmoji kolegija)
   2004 m. lapkričio 11 d.
   Byloje C-216/02 (dėl Verwaltungsgerichtshof prašymo priimti prejudicinį sprendimą): Österreichischer Zuchtverband für Ponys, Kleinpferde und Spezialrassen prieš Burgenländische Landesregierung (1)
   
   (Laisvas prekių judėjimas - Prekyba arklinių šeimos gyvūnais Bendrijoje - Organizacijų ir asociacijų, tvarkančių arba užvedančių registruojamų arklinių šeimos gyvūnų kilmės knygas, patvirtinimo arba pripažinimo procedūra - Sprendimo 92/353/EEB 2 straipsnio 2 dalis)
   (2005/C 6/07)
   Proceso kalba: vokiečių
   Byloje C-216/02 dėl Verwaltungsgerichtshof (Austrija) 2002 m. gegužės 23 d. sprendimu, kurį Teisingumo Teismas gavo 2002 m. birželio 12 d., pagal EB sutarties 234 straipsnį Teisingumo Teismui pateikto prašymo priimti prejudicinį sprendimą šio teismo nagrinėjamoje byloje tarp Österreichischer Zuchtverband für Ponys, Kleinpferde und Spezialrassen ir Burgenländische Landesregierung, dalyvaujant Österreichischer Shetlandponyzuchtverband, Teisingumo Teismas (pirmoji kolegija), susidedantis iš pirmininko P. Jann, teisėjų A. Rosas (pranešėjas) ir R. Silva de Lapuerta, generalinis advokatas: D. Ruiz-Jarabo Colomer, sekretorė: M.-F. Contet (vyriausioji administratorė), 2004 m. lapkričio 11 d. priėmė sprendimą, kurio rezoliucinėje dalyje nurodyta:
   
               1)
            
            
               1992 m. birželio 11 d. Komisijos sprendimo 92/353/EEB, nustatančio organizacijų ir asociacijų, tvarkančių arba užvedančių registruojamų arklinių šeimos gyvūnų kilmės knygas, patvirtinimo arba pripažinimo kriterijus, 2 straipsnio 2 dalies pirmoji įtrauka aiškintina taip, kad esant vienai ar kelioms šioje nuostatoje nurodytų aplinkybių jau oficialiai pripažintos ar patvirtintos konkrečios arklinių šeimos gyvūnų veislės selekcininkų organizacijos ar asociacijos neturi teisės reikalauti iš kompetentingų valdžios institucijų atsisakyti pripažinti ar patvirtinti naują tos pačios veislės kilmės knygą tvarkančią ar užvedančią asociaciją ar organizaciją.
            
         
               2)
            
            
               Bendrijos teisė neprieštarauja tam, kad valstybės narės teisės aktai nesuteiktų jau veikiančiai asociacijai ar organizacijai, pasisakiusiai prieš naujos asociacijos ar organizacijos pripažinimą, teisės teisme ginčyti kompetentingų nacionalinių valdžios institucijų sprendimą dėl pripažinimo.
            
         
      (1)  OL C 191, 2002 8 10.